作者：晁端礼
词牌/韵律：上林春・一落萦

paragraphs: 霖雨成功，堂称继美，旧说安阳家世。
峻岳降神，长庚应梦，佳辰况当秋霁。
玉函金篆，帝锡与、寿眉齯齿。
向清时、便告老，尽取貂蝉轻弃。
把朝庭旧勋屈指。
有谁人似此，能全终始。
谤书顿释，先芬未泯，君王自为知己。
看花临水。
算已号、醉吟居士。
奈苍生，尚满望、谢公重起。